Byrettens afgørelse ændres således, at den for domfældte ved kendelse fastsatte foranstaltning ophæves
Ret: Østre Landsret (2. instans)
Faggruppe: Straffesag — Vilkårs- og foranstaltningsændring
Sagsemner: Strafferetlige sanktioner og andre foranstaltninger;

/

UDSKRIFT
AF

ØSTRE LANDSRETS DOMBOG
____________

K E N D E L S E

Afsagt den 29. oktober 2008 af Østre Landsrets 11. afdeling

(landsdommerne Norman E. Cleaver, B. O. Jespersen og

Koch Clausen (kst.)).

18. afd. kære nr. S-1971-08:

Anklagemyndigheden

mod

Domfældte

(CPR nr. (Født 1964))

(advokat Niels Ulrik Heine, besk.)

Domfældte har kæret Roskilde Rets kendelse af 4. juli 2008

(S 11 A-1162/2008), hvorved hans begæring om ophævelse

af foranstaltning fastsat ved Østre Landsrets kendelse af 20.

februar 2004 ikke blev taget til følge.

Kæremålet har været mundtligt forhandlet.

Domfældte har nedlagt påstand om, at foranstaltningen
ophæves.

Anklagemyndigheden har nedlagt påstand om stadfæstelse.

Det fremgår af den i byrettens kendelse omtalte

landsretsdom, der rettelig er afsagt den 27. marts 1998, at

tiltalte tidligere ved Retten i Brøndbyernes dom af 20. august

1996 er fundet skyldig i overtrædelse af straffelovens § 119,

stk. 1, men straffri efter straffelovens § 16, stk. 1. Der blev

ikke fastsat nogen retsfølge.   



/

- 2 -

Domfældte s mor og bistandsværge, hvis navn rettelig er

Vidne 1, tidligere Person 1, har supplerende forklaret, at

hun allerede under anbringelsen havde Domfældte meget

med hjemme på besøg. Det har aldrig givet anledning til

problemer. Domfældte var, lige før ham kom på Bispebjerg,

hjemme hos hende i 8 måneder. Hun har brugt en stor del af

sin tilværelse på Domfældte igennem de seneste ca. 10 år.

Her på det sidste er der kommet en ny læge, som hun ikke

rigtigt er kommet i kontakt med endnu, men ellers har hun

løbende prøvet at tale med lægerne. Domfældte har sin egen

lejlighed, som har været opretholdt gennem hele perioden.

Den ligger på 11. Sal, og det er for ensomt, så tanken er at få

den byttet til en anden.

Vidne 2, tidligere Person 2 har supplerende forklaret, at

hun er økonomisk godt stillet og kan tage fri et år, så hun

kan være sammen med Domfældte i dagligdagen. Hun tror,

at Domfældte vil få det bedre af den behandling, han kan få

på Dronningegården. Der er ofte kommet en tilbagegang i

stedet for en fremgang, når Domfældte har fået en ny slags

medicin. Han er ofte bedre om eftermiddagen end om

morgenen, når han lige har fået sin medicin. Der har ikke

været nye episoder i de forløbne år. Domfældte kommer i

hendes hjem, hvor der er tre børn. Domfældte ved godt, at

han er anderledes. Han var temmelig godt begavet inden

sygdommen.   

Landsrettens begrundelse og resultat:

Det fremgår af Retslægerådets udtalelse af 28. januar 2008,

at rådet har vurderet, at Domfældte s tilstand ikke er

tilstrækkelig stabil til, at Retslægerådet kan anbefale

ophævelse af den idømte foranstaltning. Retslægerådet har

ved vurderingen lagt vægt på, at Domfældte fortsat er præget

af udtalte symptomer på sin sindssygdom og fortsat har brug

for psykiatrisk behandling under indlæggelse, hvilket han



/

har ringe forståelse for, ligesom han har ringe

sygdomsindsigt.

Domfældte er ikke siden ved landsretsdommen af 27. marts

1998 dømt for strafbart forhold. Det lægges efter

bevisførelsen, herunder Vidne 1's, tidligere Person 1

forklaring og indholdet af erklæringen af 9. november 2007

fra Sct. Hans Hospital, til grund, at Domfældte i en længere

periode forud for indlæggelsen på Bispebjerg Hospital den

12. september 2005 havde fast ophold hos sin mor, og at han

også både før og efter jævnligt har opholdt sig hos hende.

Den idømte foranstaltning har nu været opretholdt i et

tidsrum, der står i åbenbart misforhold til længden af den

straf, som den begåede kriminalitet må antages at kunne

have udløst, og karakteren af den kriminalitet, som

Domfældte har begået, taler under de foreliggende

omstændigheder ikke afgørende imod en ophævelse af



/

- 3 -

den idømte foranstaltning. Herefter finder landsretten, selv

om det af hensyn til Domfældte s behandling efter en lægelig

vurdering ikke anbefales at ophæve foranstaltningen, efter en

samlet vurdering, at foranstaltningen nu bør ophæves.

Landsretten ændrer derfor kendelsen, således at den idømte

foranstaltning ophæves.

T h i b e s t e m m e s :

Byrettens afgørelse ændres således, at den for Domfældte

ved Østre Landsrets kendelse af 20. februar 2004 fastsatte

foranstaltning ophæves.   

Sagens omkostninger for landsretten betales af statskassen.



/